CELEX: 62020CN0186
Language: et
Date: 2020-04-29 00:00:00
Title: Kohtuasi C-186/20: Eelotsusetaotlus, mille on esitanud Najvyšší súd Slovenskej republiky (Slovakkia) 29. aprillil 2020 – HYDINA SK s.r.o. versus Finančné riaditeľstvo Slovenskej republiky

6.7.2020   
            
            
               ET
            
            
               Euroopa Liidu Teataja
            
            
               C 222/20
            
         
      Eelotsusetaotlus, mille on esitanud Najvyšší súd Slovenskej republiky (Slovakkia) 29. aprillil 2020 – HYDINA SK s.r.o. versus Finančné riaditeľstvo Slovenskej republiky
      (Kohtuasi C-186/20)
      (2020/C 222/23)
      Kohtumenetluse keel: slovaki
      
         Eelotsusetaotluse esitanud kohus
      
      Najvyšší súd Slovenskej republiky
      
         Põhikohtuasja pooled
      
      
         Kassatsioonkaebuse esitaja: HYDINA SK s.r.o.
      
         Vastustaja kassatsioonimenetluses: Finančné riaditeľstvo Slovenskej republiky
      
         Eelotsuse küsimused
      
      
                  1.
               
               
                  Kas nõukogu 7. oktoobri 2010. aasta määruse (EL) nr 904/2010 halduskoostöö ning maksupettuste vastase võitluse kohta käibemaksu valdkonnas (1) põhjendust 25, milles sätestatakse, et „käesolevas määruses teabe esitamiseks kehtestatud tähtaegu tuleb käsitada maksimumperioodidena, mida ei tohi ületada“, tuleb tõlgendada nii, et tegemist on tähtaegadega, mida ei tohi mööda lasta ja mille möödalaskmine muudab maksukontrolli peatamise ebaseaduslikuks?
               
            
                  2.
               
               
                  Kas nõukogu 7. oktoobri 2010. aasta määruses (EL) nr 904/2010 halduskoostöö ning maksupettuste vastase võitluse kohta käibemaksu valdkonnas ette nähtud rahvusvahelise teabevahetuse tähtaegadest mittekinnipidamine toob kaasa tagajärgi (karistusi) taotluse saanud asutuse või taotluse esitanud asutuse suhtes?
               
            
                  3.
               
               
                  Kas rahvusvahelist teabevahetust, mille käigus on mööda lastud nõukogu 7. oktoobri 2010. aasta määruses (EL) nr 904/2010 halduskoostöö ning maksupettuste vastase võitluse kohta käibemaksu valdkonnas ette nähtud tähtajad, võib lugeda ebaseaduslikuks sekkumiseks maksukohustuslase õigustesse?
               
            
         (1)  ELT 2010, L 268, lk 1.